Document ID: /roh_data/filtered/fineweb-2-filterrobots_roh.jsonl.gz/38045

28 fotografs han il venderdi saira vendì var 30 atgnas ovras tar in ingiant a Turitg. Uschia han els realisà ina summa da 40'000 francs. Cun quellas entradas veglian els sustegnair las lavurs da reconstrucziun en la regiun da Bondo, Sottoponte, Spino e Promontogno, scrivan ils fotografs involvids.
Stretga colliaziun tranter Turitg e Bregaglia
Preschentas a l'aucziun èn stadas er la presidenta da la citad da Turitg, Corine Mauch e la presidenta communala da la Bregaglia, Anna Giacometti. Omaduas han accentuà la stretga colliaziun tranter la vallada e Turitg. Las Ovras electricas da Turitg han en la Bregaglia plirs implants.
RR novitads 09:00